b'\n_START_ARTICLE_\nTheodore Roszak\n_START_PARAGRAPH_\nTheodore Roszak (15. marraskuuta 1933 \xe2\x80\x93 5. hein\xc3\xa4kuuta 2011) oli yhdysvaltalainen kirjailija, toimittaja ja kulttuurihistorioitsija. H\xc3\xa4nen katsotaan kehitt\xc3\xa4neen k\xc3\xa4sitteen vastakulttuuri (engl. counterculture). H\xc3\xa4nell\xc3\xa4 oli professuuri Kalifornian valtionyliopistossa, ja h\xc3\xa4nen artikkeleitaan on julkaistu muun muassa The New York Timesissa. H\xc3\xa4n kirjoitti 18 kirjaa ja oli kahdesti ehdolla National Book Awardin saajaksi. Roszakin romaaneista on suomennettu Flicker (1991) sek\xc3\xa4 Paholainen ja herra Silverman (2003)._NEWLINE_Flicker voitti parhaalle suomennetulle science fiction -kirjalle my\xc3\xb6nnett\xc3\xa4v\xc3\xa4n T\xc3\xa4htivaeltaja-palkinnon vuonna 1997.'